# Heloísa Teixeira

Heloísa Teixeira (Ribeirão Preto, São Paulo; 26 de juliol de 1939 ), coneguda durant molts anys pel seu cognom de casada, Heloísa Buarque de Hollanda, és una escriptora, editora i crítica literària. L'abril de 2023 va entrar a formar part de l'Acadèmia Brasilera de Lletres.

## Biografia

És llicenciada en Literatura clàssica per la Pontifícia Universitat Catòlica de Rio de Janeiro (PUC-Rio), té un doctorat en Literatura brasilera per la Universitat Federal de Rio de Janeiro (UFRJ) i un postdoctorat en Sociologia de la cultura a la Universitat de Colúmbia, a Nova York. També és professora emèrita de Teoria Cultural a l'Escola de Comunicació de la UFRJ, coordinadora del Programa Avançat de Cultura Contemporània i directora de la seva pròpia editorial, l'HB. També va ser directora d'Editora UFRJ, Editora Aeroplano, del Museu de la Imatge i el So de Rio de Janeiro i comissària del Portal Literal.
En la seva activitat com a investigadora, s'ha centrat en la relació entre cultura i desenvolupament, especialment pel que fa a la poesia, les relacions de gènere i ètniques, les cultures marginades i la cultura digital. Durant els últims cinc anys s'ha dedicat a la cultura produïda a la perifèria de les grans ciutats i analitza l'impacte de les noves tecnologies digitals i d'internet en la producció i el consum de cultura.
L'abril de 2023 va ser escollida per ocupar la càtedra n. 30 de l'Acadèmia Brasilera de Lletres, succeint Nélida Piñón.
El juliol de 2023, va anunciar que abandonaria el cognom Buarque de Hollanda -que pertanyia al seu primer marit, l'advocat Luiz Buarque de Hollanda- i adoptaria Teixeira, d'origen matern.

## Principals obres publicades
### Obres pròpies

* Macunaíma, da literatura ao cinema
* Impressões de Viagem
* Cultura e Participação nos anos 60
* Pós-Modernismo e Política
* O Feminismo como Crítica da Cultura
* Guia Poético do Rio de Janeiro
* Asdrúbal Trouxe o Trombone: memórias de uma trupe solitária de comediantes que abalou os anos 70
* Enter - Antologia Digital
* Escolhas, uma autobiografia intelectual

### Com a organitzadora

* Explosão Feminista: arte, cultura, política e universidade
* Pensamento feminista brasileiro: formação e contexto
* Pensamento feminista: conceitos fundamentais
* 26 Poetas Hoje (org.), 1975, livro que reúne 26 poetas da geração mimeógrafo, ou "poesia marginal".

## Referències

* 1 2 «Heloisa Buarque de Hollanda é escolhida para Academia Brasileira de Letras» (en portuguès brasiler). Correio Braziliense, 20-04-2023. Arxivat de l'original el 2023-12-05. [Consulta: 20 abril 2023].
* ↑ «Heloísa Teixeira» (en portuguès brasiler). Acadèmia Brasilera de Lletres. Arxivat de l'original el 2024-03-31. [Consulta: 31 març 2024].
* ↑ De Tommasi, Livia «Culturas de periferia: entre o mercado, os dispositivos de gestão e o agir político». Política & Sociedade, 12, 23, 03-06-2013. Arxivat de l'original el 2024-03-31. DOI: 10.5007/2175-7984.2013v12n23p11. ISSN: 2175-7984 [Consulta: 31 març 2024].
* ↑ «Heloisa Buarque de Hollanda falará sobre troca de saberes entre universidade e periferia» (en portuguès brasiler). Universidade Federal de Minas Gerais, 27-06-2017. Arxivat de l'original el 2024-03-31. [Consulta: 31 març 2024].
* ↑ Corrêa, Douglas. «Heloísa Teixeira toma posse na Academia Brasileira de Letras» (en portuguès brasiler). Agência Brasil. EBC, 29-07-2023. Arxivat de l'original el 2023-12-07. [Consulta: 29 juliol 2023].
* ↑ Fortuna, Maria. «'Não vou morrer Heloisa Buarque de Hollanda', diz uma das maiores pensadoras do feminismo brasileiro, que não quer mais ser reconhecida pelo sobrenome do marido» (en portuguès brasiler). O Globo. Grupo Globo, 29-07-2023. Arxivat de l'original el 2023-10-16. [Consulta: 29 juliol 2023].

## Enllaços externs

* Entrevista a Heloísa Buarque de Hollanda (portuguès)